SEBUAH SIRI ASLI NETFLIX
JEPUN 1583
Selepas menyatukan sebahagian besar Jepun,
samurai Oda Nobunaga yang menakutkan telah mati.
Penyokong setianya, Hideyoshi
telah melancarkan rampasan kuasa dan membolot kuasa.
Akibat berang,
Jeneral Katsuie yang berkuasa melancarkan usahanya sendiri untuk mengawal negara.
Dia telah memusnahkan tiga buah kubu yang mengawal laluan ke tanah musuh.
Dua kubu telah tumpas.
Yang ketiga, Shizugatake, masih kekal.
Untuk merampasnya, dia hantar anak saudaranya, Morimasa.
Jika dia berjaya, habislah Hideyoshi.
JEPUN 1583
Sakuma Morimasa tahu betapa pentingnya untuk menawan kubu Shizugatake…
namun kubu itu tetap bertahan.
Semakin lama ia bertahan,
peluang buat Hideyoshi untuk menyelamatkannya adalah lebih tinggi.
Masalahnya dengan pengepungan ialah, jika anda dikepung,
anda sangat terdedah kepada serangan oleh pasukan bantuan.
Tumpuan anda sepenuhnya pada istana ini, seperti yang sepatutnya,
ia bermakna, anda membelakangkan dunia.
Shibata Katsuie sangat bimbang…
hinggakan dia hantar utusan kepada Sakuma
yang mengatakan, "Abaikan pengepungan Shizugatake."
"Duduki salah satu daripada dua kubu yang kamu telah tawan."
Morimasa tak pedulikan arahan itu.
Dia percaya dia ada masa untuk meneruskan pengepungan.
"Shizugatake akan menjadi milik saya sebelum malam menjelang."
Itulah mesej yang dihantar kepada tuannya.
Shibata tak yakin.
Dia tahu yang Sakuma Morimasa amat terdedah kepada serangan dari belakang
oleh tentera Hideyoshi.
Walaupun dia dari kelas paling rendah antara pahlawan samurai,
Hideyoshi membuktikan dirinya jeneral yang sangat strategik.
Seorang pakar taktik.
Dia komander yang amat berbakat
dengan reputasi yang terbukti di medan perang.
Apabila mesej yang tiba memberitahu dia apa yang berlaku di Shizugatake…
dia memutuskan bahawa ini adalah saat untuk dia merampas.
Masa untuk pergi!
Hideyoshi memberitahu utusan yang dia akan hantar bantuan segera…
SEJARAWAN
…jadi mereka perlu bertahan.
Ikut saya!
Hideyoshi terkenal kerana kebolehannya menggerakkan tentera dengan cepat,
jadi dia memutuskan, jika dia dapat bawa tentera ke Shizugatake,
dia mungkin ada ruang untuk serang balas, untuk hancurkan tentera yang mengepung
dan memenangi kelebihan untuk dirinya sendiri.
Kali pertama Morumasa Sakuma dapat tahu apa yang berlaku
adalah ketika dia meninjau lembah…
dan nampak ratusan samurai Hideyoshi
berkawat menaiki laluan gunung yang sering dilalui.
Ia satu kejutan besar buat Morimasa.
Dia cuba sedaya-upaya mengatur semula tenteranya,
untuk meletakkan pertahanan kukuh menentang kemaraan Hideyoshi…
tapi ia dah terlewat.
Askar Morimasa benar-benar tak teratur.
Dan tentera Hideyoshi mempunyai kelebihan dengan serangan mengejut.
Pertarungan Shizugatake adalah pertarungan bersemuka yang amat sengit.
Ia adalah pembunuhan beramai-ramai…
di satu ruang yang amat sempit.
Saya menang.
Nyawa Katsuie berada dalam tangan saya!
Tak lama kemudian, askar Sakuma lari dari gunung itu
untuk berlindung di istana Shibata.
Tentera Hideyoshi mengejar.
Selepas tiga hari dikepung, Shibata Katsuie tahu dia tiada harapan.
Akhirnya Katsuie terpaksa memilih kematian.
Jadi, dia melakukan seppuku.
Kemenangan Hideyoshi di Shizugatake adalah pertarungan mutlak.
Kini, Hideyoshi adalah pemerintah de facto Jepun
dan pewaris wilayah Oda Nobunaga.
Hideyoshi ialah figura yang jarang ditemui dalam sejarah politik,
yang boleh dikatakan mempunyai visi.
Untuk merasakan kemungkinan baru melangkaui segala yang pernah orang lalui.
Kita perlu ingat,
perang saudara itu telah berlanjutan selama seabad di Jepun.
Semua yang masih hidup di Jepun tahu berperang,
dan Hideyoshi cuba mencipta sistem politik yang stabil,
yang mana perang saudara boleh ditamatkan.
Meskipun Hideyoshi telah menjadi daimyo paling berkuasa di Jepun,
dia masih dalam bahaya.
Ada daimyo yang hebat yang mahu mengambil alih kuasa.
Kemudian, ada Tokugawa Ieyasu,
yang perlu dibentuk satu perikatan dengannya.
Jadi, dia masih belum selamat.
Walaupun mereka sama-sama bertarung di samping Nobunaga
dalam banyak peperangan…
Ieyasu bukanlah orang bawahan Nobunaga,
dia adalah sekutu.
Jadi, ia agak menjengkelkan Ieyasu
apabila ada orang bawahan Nobunaga
tiba-tiba bertindak seolah-olah dia berkuasa di seluruh Jepun.
Ieyasu ada cita-citanya sendiri
untuk mungkin menggantikan Hideyoshi dan menjadi lelaki paling berkuasa di Jepun.
Dia seorang pakar strategi yang sabar.
Dia tahu dia perlu menyerang dan mengerahkan angkatan tenteranya
apabila dia lebih berkuasa.
Jadi, dia perlu bersekutu dengan daimyo yang betul untuk kalahkan Hideyoshi.
Ieyasu melihat langkah terbaiknya adalah memberi sokongan
kepada anak kedua Oda Nobunaga, Oda Nobukatsu.
Tuntutan Oda Nobukatsu adalah semata-mata dia pewaris sebenar Nobunaga,
dan Hideyoshi telah melakukan rampasan kuasa secara haram.
Tokugawa Ieyasu melihat perikatannya dengan Oda Nobukatsu
sebagai peluang untuk tumpaskan Hideyoshi sebelum dia menjadi terlalu berkuasa.
Dan mungkin dia rasa apabila masanya sesuai,
dia akan singkirkan Nobukatsu dan ambil alih kuasa.
Ia satu pertaruhan buat Ieyasu.
Dia mempunyai reputasi sebagai pemikir yang penyabar dan teliti,
namun, ada kalanya, pemikir yang sabar perlu juga ambil risiko,
dan barangkali ini pertaruhan paling besar dalam kerjaya Ieyasu.
Dengan sokongan tentera Nobukatsu,
Ieyasu mengetuai tenteranya menentang angkatan Hideyoshi yang lebih besar.
Terdapat beberapa pertembungan berdarah, tapi ia berakhir dengan kebuntuan.
Rancangan Ieyasu memakan dirinya.
Kini, dengan harapan dapat selamatkan saki baki tenteranya
dan barangkali hidup sehari lagi, Ieyasu yang licik bertaruh lagi.
Dia putuskan untuk bertemu Hideyoshi dan lihat jika mereka boleh berdamai.
Ini mungkin membawa maut buat Ieyasu.
Ada kemungkinan yang Hideyoshi akan mengkhianatinya.
Pertemuan dengan Hideyoshi itu
memberikan Hideyoshi peluang untuk membunuhnya.
Saya yakin masing-masing tak percayakan satu sama lain.
Dari sudut pandangan Hideyoshi, ada kelebihannya jika berbaik dengan Ieyasu.
Dia ada tentera yang besar, dan terbukti dia jeneral hebat.
Jadi, baginya, ada kelebihan jika Ieyasu menjadi sekutunya.
Ieyasu akan tunduk hanya pada nama
dan akui Hideyoshi adalah ketuanya,
sebagai balasan untuk tamatkan permusuhan
dan dapatkan kedudukan hampir sebagai orang kanan Hideyoshi.
Jadi mereka lakukan perkara tradisi, iaitu bertukar tebusan.
Ieyasu serahkan anak keduanya kepada Hideyoshi untuk dijadikan anak angkat.
Hideyoshi serahkan ibu yang amat dia sayangi kepada Ieyasu.
Prinsip di sebalik sistem tebusan itu agak mudah…
Jika pihak satu lagi hancurkan keamanan, maka tebusan itu akan dihukum bunuh.
Hideyoshi bertaruh
yang dia boleh kekalkan perikatan ini dengan Ieyasu
dan Ieyasu takkan jadi terlalu kuat
untuk mencabarnya dan jadi yang terulung.
Selepas berdekad-dekad peperangan di Jepun,
semua daimyo ini tak percayakan satu sama lain.
Perlu ada perubahan di mana mereka terima hakikat yang mereka boleh hidup bersama,
dan bukannya musnahkan satu sama lain. Itulah yang anda lihat ketika ini.
Perikatan yang penting ini
membolehkan Ieyasu melindungi rusuk timur Hideyoshi,
seterusnya Hideyoshi boleh fokus kepada menyatukan pusat negara.
Tapi untuk menyatukan negara, Hideyoshi perlukan keabsahan.
Tiada persoalan yang Hideyoshi layak berada di atas,
tapi jelas sekali, dalam masyarakat yang masih pentingkan
gelaran, martabat dan keturunan,
Hideyoshi berdepan halangan yang kelihatan sukar diatasi.
Keabsahan sebenar di Jepun datangnya daripada figura seorang Maharaja,
tapi figura maharaja tersebut pada asasnya hanyalah sebuah simbolik,
dan bukannya pemerintah.
Hasilnya, sepanjang sejarah Jepun, kuasa seringkali dipegang oleh perdana menteri.
Bagi kes Hideyoshi, dia nampak cara untuk sahkan kuasanya
iaitu menjadi perdana menteri.
Tapi, untuk menjadi perdana menteri, keturunannya perlulah betul.
Dia perlu lahir dari satu cabang spesifik dalam keluarga bangsawan Fujiwara.
Sebagai anak petani, Hideyoshi bukanlah orangnya.
Keluarga Fujiwara telah menguasai istana selama sekurang-kurangnya 400 tahun.
Strategi Toyotomi Hideyoshi ialah bekerjasama rapat dengan istana.
Dia minta istana untuk tunjukkan keturunan keluarga yang ada
dan perkara lain yang membantunya mendapat keabsahan.
Sebagai balasan, dia akan bantu istana
untuk bina semula istana yang telah musnah
dan membina martabat istana.
Yang misterinya, pihak istana menemui dokumen yang membuktikan
bahawa Hideyoshi adalah sebenarnya keturunan keluarga bangsawan Fujiwara.
Dia mereka keturunan baru yang palsu untuk dirinya.
Dengan mengaku dirinya seorang Fujiwara,
Hideyoshi berjaya menuntut gelaran Perdana Menteri.
Kebangkitan pantas Hideyoshi menjadikannya lelaki paling berkuasa di Jepun.
Dalam hanya lima tahun, dia berjaya meluaskan wilayahnya
daripada satu pertiga negara kepada separuh,
kini dia mahu merampas yang selebihnya.
Tapi musuh yang kuat masih menentang cubaannya untuk mengawal sepenuhnya.
Di timur, puak Hōjō menganggap diri mereka sebagai pemerintah sebenar Jepun
dan di utara, dari dalam puak Date, seorang pencabar baru semakin meningkat,
seorang pemimpin muda, bercita-cita tinggi dan berani nekad menghalang Hideyoshi:
Date Masamune.
Sebagai anak sulung puaknya,
Masamune rasa dia berhak,
tapi ia semakin bertambah buruk kerana di awal hidupnya
dia mengalami cacar…
yang mana dilihat sebagai penyakit orang kebanyakan.
Ia bukan sahaja menjejaskan seluruh badannya,
ia juga menyebabkan jangkitan pada salah satu saluran air mata di matanya,
yang menyebabkan matanya terjojol dari kepalanya.
Sejurus selepas dia
dinamakan sebagai pengganti, ibunya sendiri cuba membunuhnya
dan digantikan oleh abangnya.
Bagi ibunya, mata kanannya yang masih rosak,
menjadikannya seorang lelaki tak sempurna.
Pada ketika itu, Masamune memutuskan
untuk cungkil matanya dan hapuskan kelemahannya.
Dia telah dikenali sebagai Dokuganryu, Naga Bermata Satu Oshu.
Dia menuntut penyerahan. Dia mahukan kuasa dan yang paling penting, hormat.
Ini menjadi pendorong Masamune.
Mereka yang setia kepadanya, yang berparut dan penuh bertanda sepertinya,
boleh diharap.
Selainnya perlu dibunuh.
Masamune terpaksa menghancurkan mereka.
Di awal kerjaya Masamune, dia berdepan cabaran serius yang pertama.
Salah seorang sekutu terdekat ayahnya, Ouchi Sadatsuna,
telah diperdaya untuk berhenti menyokong Masamune
oleh musuh lama puak itu, iaitu puak Ashina.
Saya percaya, Sadatsuna nampak personaliti tak stabil pembesar muda itu,
yang tak mampu menyatukan puak itu.
Pemberontakan Sadatsuna perlu dihancurkan segera.
Masamune memutuskan untuk bertindak tegas dan berperang menentang Ouchi Sadatsuna.
Masamune arahkan tenteranya untuk menyerang Istana Odemori.
Memang dia perlu hantar penyataan niat yang paling kejam
dalam serangannya terhadap Ouchi.
Kekuatan serangan itu adalah penanda bagi lelaki jenis apakah dia.
Selepas mengepung istana itu,
Masamune arahkan tenteranya untuk bunuh semua orang di sebalik tembok istana itu.
Masamune menulis,
"Kami bunuh semua termasuk wanita dan kanak-kanak.
Bunuh semua termasuk anjing-anjing."
Hakikat bahawa Masamune sanggup membunuh semua orang,
pasti ada tujuan di sebaliknya,
dan saya rasa ia perasaan takut yang mula berkembang.
Raksasa bermata satu memburu negeri lindungannya yang memberontak
untuk memberi pengajaran.
Hideyoshi tahu tentang kebangkitan Masamune.
Dia sedar yang Masamune ialah kuasa kuat yang baru di utara.
Dia sedar, pada suatu masa,
jika keadaan berterusan begitu,
mereka akhirnya akan perlu bersepakat atau berperang.
JEPUN 1588
Kebimbangan Hideyoshi tentang Masamune akhirnya disahkan
apabila Naga Bermata Satu itu melancarkan serangan baru terhadap pesaingnya,
lantas mencetuskan perang saudara di utara.
Tindakan Masamune membantu Hideyoshi mempertimbangkan tindakan baru yang berani
yang mana dia harap dapat akhiri pertumpahan darah pada abad lalu
dan menyatukan seluruh Jepun di bawah sepanduknya.
Untuk menjadikannya realiti, kali ini dia mahu menggunakan sesuatu selain pedang.
Tak lama selepas Hideyoshi menyatukan kuasanya sendiri,
dia mula menghasilkan perundangan yang bertujuan membentuk semula
corak masyarakat Jepun dengan cara paling mendalam.
Salah satu pembaharuan pertama yang dijalankan oleh Hideyoshi
ialah mengarahkan apa yang dikenali sebagai "pemburuan pedang".
Dengan kata lain, dia hantar utusannya ke kawasan kampung untuk
merampas segala senjata daripada rakyat biasa.
Pada zaman pertengahan, kewujudan senjata adalah meluas,
dan ini antara faktor yang menyumbang kepada ketidakstabilan
dan penentangan politik.
Lebih sukar untuk menentang pemerintahan politik pahlawan
jika anda sendiri tiada senjata.
Jadi, dalam erti kata lain, apa dia buat,
ialah cuba menstabilkan struktur sosial negara
dengan mencipta jurang antara kelas pahlawan elit yang bersenjata,
yang merupakan minoriti kecil, dan penduduk biasa yang ramai,
yang tiba-tiba tak dapat menentang kelas pahlawan.
Ada ironi dalam polisi ini.
Hideyoshi, yang mungkin bangkit daripada orang biasa atau orang kampung,
sehinggalah ke puncak kuasanya telah melemahkan rakan-rakannya.
Pada asasnya, dia menutup pintu di belakangnya.
Selain undang-undang yang memisahkan kelas
dan perlucutan senjata penduduk terhadap samurai,
Hideyoshi keluarkan satu lagi perintah yang besar akibatnya,
iaitu "perintah keamanan".
Perintah ini mengharamkan mana-mana daimyo berperang secara bebas,
sebaliknya, hanya Hideyoshi lelaki di Jepun
yang boleh tentukan bila perang bermula dan bagaimana ia berlaku.
Perintah keamanan Hideyoshi yang menyeluruh
nampaknya hanya dipatuhi sekejap saja di utara.
Menjelang akhir tahun 1580-an, Date Masamune telah memperluas
kuasa keluarga Date dengan cepat dan dramatik.
Pengikut Hideyoshi telah memaklumkan Date Masamune
bahawa jika Masamune terus berperang dengan jiran-jirannya,
Hideyoshi terpaksa bertindak menentangnya.
Hideyoshi hanya anggap Masamune akan akur pada arahannya.
Tapi, Masamune enggan.
Masamune tak akan tunduk.
Masamune ingin melindungi utara daripada barat…
untuk perkukuhkan kawasan dan sekutunya
dan hantar mesej yang jelas kepada sesiapa, bukan hanya Hideyoshi,
bahawa bahagian utara tak boleh dipandang enteng.
Bagi Masamune, mengalahkan puak Ashina adalah antara keutamaannya.
Salasilah keluarga Ashina telah lama bertapak di utara.
Mereka antara keluarga yang dihormati
berpangkat tinggi dalam kalangan pahlawan di wilayah itu.
Masamune sering menganggap puak Ashina
sebagai salah satu pesaing paling penting dan ancaman serius.
Jika dia boleh menakluki Ashina dan rampas wilayah mereka,
Masamune akan muncul
sebagai salah satu pemegang tanah paling berkuasa di negara itu,
dengan kawalan di seluruh bahagian timur laut Jepun.
Pada penghujung tahun 1580-an,
peluang yang menarik jatuh ke riba Masamune.
Seorang pembesar Ashina bernama Morikuni
yang berpaling tadah kepada Date,
mendedahkan bahawa puak Ashina sendiri, akibat daripada
persaingan politik sesama sendiri,
telah banyak berkurangan.
Walaupun larangan perang antara wilayah
oleh Hideyoshi kini berkuatkuasa,
saya rasa Masamune anggap ini satu peluang
yang mana hadiahnya terlalu menggoda untuk tidak dipetik.
Masamune tahu kemenangan ke atas Ashina
akan jadikannya pembesar paling berkuasa di Jepun Utara.
Tapi kemenangan belum dalam genggaman.
Puak Ashina ganas dan jika dia kalah, dia berdepan dengan kematian.
Walaupun ada risiko ini, dia menyerang dengan lebih 20,000 orang.
Sebilangan kecil pahlawan Ashina dihantar untuk memintasnya,
lalu menyediakan pentas untuk pertarungan paling dahsyat dalam sejarah.
Apabila tentera Date menyerang Izu,
mereka bertemu pertahanan di tempat yang dikenali sebagai Suriagehara.
Masamune berundur dengan pengawal berkudanya ke belakang
dan kedua-dua tentera bermalam dan meningkatkan pertahanan mereka.
Masamune yakin yang ini akan menjadi pembunuhan beramai-ramai
yang orang Ashina tak pernah lihat.
Apabila terbit fajar, tentera Ashina bersemuka dengan tentera Date.
Mereka dalam huru-hara, bertarung dalam pertempuran berdepan-depan yang ganas.
Tapi sebaik selepas fajar, ribut debu yang dahsyat meledak
dan mengaburi mata askar-askar tersebut.
Dari situ, keadaan menjadi buruk.
Menjelang tengah hari, barisan tentera Date mula tumbang.
Masamune sedar dengan jelas bahawa nyawa puaknya dalam bahaya.
Masamune sendiri menunggang ke hadapan di sebelah kiri dengan pengawal berkuda.
Mereka menghentam rusuk Ashina dengan kekuatan sebuah tukul.
Mereka hanya perlu mengelilingi lawan dan pancung mereka di mana mereka berdiri.
Ini bukan pertempuran, ini pembunuhan beramai-ramai.
Kemenangan!
Menurut rekod pertempuran itu,
lebih 2,500 kepala dipancung
dan dipaparkan secara rasmi untuk Masamune selepas pertempuran.
Ini adalah lelaki yang sanggup ambil peluang untuk memenangi haknya.
Setelah menang pertempuran dengan Ashina,
yang merupakan kuasa besar di utara,
Masamune kini memegang gelaran itu sendiri
dan menjadi hulubalang paling berkuasa di wilayah utara.
Ini menjadikan dia kuasa yang sangat kuat. Dia seseorang yang perlu diperhatikan.
Bagi Hideyoshi, kehadiran Masamune ialah sesuatu yang dia tak boleh abaikan.
JEPUN 1590
Kurang daripada setahun selepas Pertempuran Suriagehara,
Hideyoshi dan angkatan tenteranya mara ke utara iaitu rumah Masamune sendiri.
Sasaran Hideyoshi ialah puak Hōjō,
salah satu keluarga pahlawan terakhir yang menentang pemerintahannya.
Tentera Hideyoshi mengepung kubu puak Hōjō, iaitu Istana Odawara.
Sebagai ujian kesetiaan,
Hideyoshi mengarahkan semua daimyo di utara bersumpah taat setia kepadanya
dan menyertainya berperang menentang puak Hōjō.
Hampir kesemuanya setuju serta-merta.
Tapi, seseorang berani tangguhkan jawapannya.
Setelah mengabaikan semua arahan Hideyoshi sebelum ini untuk hadir ke istana,
pembesar Date kini menerima satu utusan daripada Hideyoshi.
Satu perintah untuk menyertainya dalam pengepungan Istana Odawara.
Kehadirannya di pengepungan itu hanya satu formaliti.
Ketaatan kepada Hideyoshi.
Inilah pertaruhan terakhir.
Masamune sedar jika Hideyoshi kalahkan puak Hōjō, dialah sasaran seterusnya,
dan Masamune tahu dia tak akan memenangi pertarungan itu.
Masamune pergi ke pengepungan Odawara.
Tapi ia mengikut syaratnya.
Dia kumpulkan tenteranya dan perlahan mara merentas negara ke pengepungan itu.
Dia beri banyak alasan:
"Jalan teruk." "Saya dilengahkan oleh itu dan ini."
Kemungkinan besar Masamune rasa Hideyoshi akan menang, atau mungkin tidak.
Sebelum berpihak kepada sesiapa, dia mahu lihat siapa yang dia fikir ada kelebihan.
Akhirnya, Hideyoshi telah menggerakkan banyak sumber
dan ramai askar, lalu membolehkannya mengalahkan Hōjō dan merampas Odawara.
Akhirnya, Masamune dan tenteranya tiba di kem pangkalan Hideyoshi,
memakai kimono putih panjang yang terbaik, dan hanya membawa sebilah pedang pendek.
Putih melambangkan kesucian,
dan dalam konteks ini, ia melambangkan kematian,
yang diperkuatkan dengannya membawa pedang pendek,
yang dia akan gunakan untuk upacara bunuh diri jika Hideyoshi arahkannya.
Mungkin ini satu pengakuan yang dia mungkin akan dibunuh
kerana keengganannya untuk sertai pasukan Hideyoshi sebelum ini.
Mungkin ia satu helah untuk meraih simpati Hideyoshi.
Tapi, yang pasti, gaya dia datang bukanlah gaya seorang pengecut.
Hideyoshi meletakkan Masamune di hadapan tribunal jeneral terhebatnya,
termasuklah Tokugawa Ieyasu.
Mereka mempersoalkannya kenapa dia tak akur kedudukan Hideyoshi lebih awal
atau beri respons kepada utusan Hideyoshi. Masamune cuba berdalih dengan mengatakan,
"Saya hanya orang kampung.
Saya tak biasa dengan cara pemimpin hebat seperti kamu."
Walaupun berdepan dengan kematian, Masamune langsung tak berganjak.
Dia ada di sini,
dan dia telah beri alasannya,
dan jika itu tak cukup, dia bersedia untuk mati demi itu.
Tapi dia takkan tunduk kepada sesiapa.
Kalau kamu lambat sikit, kepala kamu akan dipancung.
Saya faham.
Jadi, Hideyoshi tak membunuhnya.
Saya suka kamu.
Nampaknya, Hideyoshi merasakan
Masamune boleh jadi aset yang lebih besar untuknya jika dibiarkan hidup.
Terima kasih.
Bawakan sake.
Hideyoshi tahu cara untuk meneutralkan Masamune
dan dia lakukan tanpa cara muktamad yang membawa kepada pertumpahan darah
yang ramai fikir dia akan lakukan.
Dia paksa musuhnya untuk datang ke meja.
Dia paksa musuh untuk bersetuju dengan keseimbangan politik ini.
Pada dasarnya, dia paksa daimyo untuk setuju, ini masanya untuk berhenti.
Masa untuk hentikan perang saudara.
Setelah Masamune dipaksa akur, dan puak Hōjō ditewaskan,
Hideyoshi akhirnya mencapai apa yang Nobunaga tak mampu buat.
JEPUN 1590
Untuk kali pertama dalam lebih 120 tahun,
seluruh Jepun diperintah oleh seorang hulubalang.
Melalui penggunaan keganasan, politik dan diplomasinya,
seorang lelaki yang dilahirkan sebagai petani mendaki ke puncak kuasa.
Sekitar tahun 1590-an, Hideyoshi menghadapi masalah ironik,
iaitu dia berjaya dengan begitu pantas
dan dia ada pengikut daimyo yang ramai,
dan dia merasakan dia perlu pastikan mereka sibuk.
Mereka ini penakluk.
Mereka membesar dalam masyarakat di mana, jika kamu tak menakluk, kamu akan mati,
keluarga kamu akan mati, dan tanah kamu dirampas.
Apabila tiada lagi tanah untuk ditakluki di Jepun, apa nak buat?
Dan itu satu teka-teki bagi Hideyoshi,
yang dah lama bekerja untuk tamatkan perang. Apa nak buat dengan samurai itu?
Jadi dia merancang
satu usul yang hebat dan bercirikan megalomania.
Tapi, bagi seorang pahlawan yang tak pernah silap dalam peperangan,
dia bakal buat satu kesilapan strategi terbesar dalam hidupnya
dan membawa bencana paling dahsyat dalam sejarah Jepun.
Terjemahan sari kata oleh Najat Hamidi